text stringlengths 1 366 | utterance_type stringclasses 2
values | dialect stringclasses 7
values | tokens int64 1 275 |
|---|---|---|---|
عايز. دا غير، يا عزيزي، إن هو تفوق على كتير من نماذج الـAI، فيه حاجة مثلًا اسمها Chatbot Arena، بيقيّموا بيها أداء نماذج الذكاء الاصطناعي من غير ما تعرف انت بتتكلم على مين، بيجيبوا واحد، يا عزيزي، زيك، زي حضرتك كدا، يقعد يتكلم مع برنامج AI هو مش عارفه، هو | Statement | Masri | 186 |
مش عارف هو بيتكلم مع أنهي برنامج، Claude ولّا LLaMa ولّا Grok ولّا ChatGPT ولّا Deepseek، وبعد ما يخلّص، يا عزيزي، يقيّم، حاجة، يا عزيزي، شبه Blind Date Show بس في الـAI! في هذا الاختبار، يا عزيزي، وتاني، وقتها، Deepseek R1 تفوق على الـO1 والـO3 Mini من OpenAI، الشركة المؤسسة، | Statement | Khaleeji | 174 |
وعلى Gemini 2.0 من "جوجل"، دي، يا عزيزي، OpenAI، ودي "جوجل"، بتتكلم على شركات بحجم مليارات، ناس دافعة ملايين، إن لم يكن مليارات الدولارات، عشان يمرنوا الذكاء الاصطناعي بتاعهم، وييجي Deepseek في لحظة يقولّك...! تفوق، يا عزيزي، الـDeepseek في هذا الوقت خلّى المستثمرين يخافوا جدًا، ويشكّوا في تقييم شركات الـAI، | Statement | Khaleeji | 208 |
واضح إن الأسهم دي Overrated! "إيه اللي يخلّيني أدفع كل المبالغ دي مع إني ممكن أجيب Application صيني وأدفع نُص التمن؟" "يا نهار أسود يا ! كدا المستثمرين هينزلوا يشتروا من ! الأسعار هتغلى!" في خلال أيام، وممكن نقول، في خلال ساعات من إطلاق Deepseek R1، أسعار أسهم شركات التكنولوجيا | Question | Masri | 175 |
نزلت جامد، ونزلت حوالي تريليون دولار، وطبعًا، أكبر خسارة حصلت كانت لـ"إنفيديا"، الشركة اللي باعت الـProcessors القديمة لـ"الصين"، عشان ما تخسرش زبون، راح الزبون معلّم عليها ومخسّرها 600 مليار في يوم واحد! | Statement | Khaleeji | 149 |
بأقولّك يا ChatGPT، قولّي، ألبس إيه بكرة؟ اتفضل، بس ليه؟ يعني إيه ليه؟! | Question | Khaleeji | 56 |
أقصد، إيه الغرض من اللبس؟ عشان أنزل. وإيه الغرض من النزول، لمّا انت كل يوم عمّال تنزل طبقة اجتماعية عن اللي قبلها؟! إيه يا Chat؟ مالك؟! سيبني أعيش حياتي يا أخي! هو انت بتسمّي دي حياة؟ أمّال أسمّيها إيه؟! | Question | Masri | 155 |
اتجاه بطيء، لكن مؤكد، تجاه الموت الحتمي. طيب يا ChatGPT! انتم البشر دايمًا بتتناسوا الحقيقة، وتعيشوا الوهم، ها؟ فهمت واتعلّمت؟ معاك حق. خلّيني أعيد السؤال بصيغة مختلفة. Bravo عليك. أقدر أساعدك ازاي؟ وأنا متجه بشكل بطيء، ولكن مؤكد، تجاه الموت الحتمي دا، | Question | Khaleeji | 199 |
ألبس إيه؟ بأقولّك إيه، انت مش عاجبني! امشي، وهات "سامنثا". انت شخص غير محترم! | Question | Iraqi | 61 |
يلّا يا حقير! أعزائي المشاهدين، السلام عليكم ورحمة الله وبركاته، أهلًا بكم في حلقة جديدة، من برنامج "الدحّيح"! في فبراير 2025، بيتفاجئ العالم، زي ما كل يوم بيتفاجئ العالم، بخبر جديد عن "إيلون ماسك". "ياه يا ! هزّأ مين الراجل دا؟" الحق، يا عزيزي، المرادي، هو اللي اتهزأ. تصريحات لـ"سام | Question | Khaleeji | 205 |
ألتمان"، CEO شركة OpenAI، اللي عاملة ChatGPT، بيقول، يا عزيزي، إن "ماسك" Insecure ومتردد لدرجة إن هو ما بيركّزش على المُنتَج بتاعه، وما بيخلّيش المنافسة تحسّن من التكنولوجيا بتاعته، والـInsecurities بتاعته هي اللي بتتحكم في حياته كلها! دا مش بس قال كدا، يا عزيزي، دا رمى حتة كدا في الآخر، | Statement | Masri | 193 |
"وبيصعب عليا". ياه! ياه يا "سام"! I Fear for The Guy! الكلام دا، يا عزيزي، جه، بعد ما "إيلون ماسك" قرر إن هو يقدّم عرض بإنه يشتري شركة OpenAI. - "بكام يا ؟" - بتقريبًا 97 مليار دولار. "سام ألتمان"، يا عزيزي، كأنه بيقولّك: "ركّز في شركاتك يا عم . | Question | Khaleeji | 170 |
حاسب من تكنولوجيتك، واعمل منافسة قوية يا عم ." "سام ألتمان"، يا عزيزي، مش بيقف لحد كدا، بيقولّه: "متشكر جدًا على العرض، شكرًا، أنا ممكن أدفعلك 9 مليار، وأشتري منك . تمام؟" "يا نهار أسود يا ! دا مش مدرك دا يبقى صاحب مين؟! دا الـBest بتاع الرئيس !" حتى | Question | Masri | 185 |
دي، يا عزيزي، بمناسبة موضوع "ترامب" يعني، "سام ألتمان" علّم شوية على "ماسك"، "ماسك"، يا عزيزي، دعم لحملة "ترامب" بتقريبًا 250 مليون دولار، ودا خلق لـ"ماسك" نفوذ في الإدارة الأمريكية الجديدة، ولكن، يا عزيزي، في مكالمة تليفونية مدتها 25 دقيقة، "ألتمان" هيحول "ترامب" لحليف، وهيقنعه إن هو اللي معاه المفتاح | Statement | Masri | 226 |
للـArtificial General Intelligence، الـAGI، اللي يقدر بيه يخلّي "أمريكا" تحاكي ذكاء البشر، وتسبق "الصين". عشان، يا عزيزي، نشوف إن بعد يوم من تنصيب "ترامب"، بيتفاجئ الكل بإعلان عن حاجة اسمها Stargate، بيعلن عنه الرئيس "ترامب"، بيوصفه الرئيس "ترامب" بإنه The Largest AI Infrastructure in History، استثمار بتوصل قيمته لـ500... | Statement | Masri | 203 |
دولار. اتفاق، يا عزيزي، هيهاجمه "ماسك" بشدة، لدرجة إن "ترامب" هيتريق إن "ماسك" بيهاجم الاتفاق دا، لأنه كاره شخص بعينه، اللي هو "سام ألتمان". على حسب مقال لـ"النيويورك تايمز"، "ألتمان"، اللي كان أصلًا بيدعم الديمقراطيين وبينتقد "ترامب"، قدِر بمَعلَمة إنه يكسب صف الرئيس الأمريكي، ويخلّي OpenAI لها تواجد مع الإدارة | Statement | Masri | 237 |
الأمريكية الجديدة، عشان كدا، يا عزيزي، كان سهل إن هو يرفض عرض "ماسك"، ويصفه بالـInsecure، وI Fear for The Guy! يمكن يكون "ألتمان" الوحيد اللي يقدر يخوّف "ماسك"، ويحسسه بالـInsecurities بتاعته. خلّيني، يا عزيزي، في هذه الفرصة أحكيلك قصة "سام ألتمان"، | Statement | Masri | 169 |
وشركته OpenAI. لو بصينا، يا عزيزي، لقصة "سام"، هتلاقي قصة عادية لشاب غني، "سام" في الثانوية، بيخش مدرسة للمتفوقين، اسمها "جون بوروس"، ولكنه وسط زمايله المميزين كان مميز أكتر، كان، يا عزيزي، رئيس مجلة المدرسة، هو اللي عمل الموقع بتاعها، وكان برضه بيمثّل مدرسته في نموذج "الأمم المتحدة"، الـMUN، CV | Statement | Masri | 217 |
بيعبّر عن شخص دايمًا بيقدّم نفسه للقيادة، ودا، يا عزيزي، اللي خلّى حد زي "سام" مميز، شخص متلهف للقيادة والتحكم من الطفولة. "سام"، يا عزيزي، كان أكبر إخواته، وكان دايمًا متحكم في كل حاجة تخصهم، أخته الصغيرة "آني" بتقول: "كأنه كان عايز يبقى والد تالت لإخواته." لدرجة إن أبوهم لمّا | Statement | Masri | 211 |
اتوفى سنة 2018، "سام" حدد لكل واحد في إخواته يتكلم بالظبط كام دقيقة في الجنازة، "ليه يا التحكم بتاع الإخوات الكبار دُول؟ أنا ما بأحبهومش!" هنا، يا عزيزي، نيجي لتاني أهم صفة في "سام"، قدرته على الإقناع، "سام"، يا عزيزي، اتحّكم في إخواته، لأنه الكبير، ولكن لو بيتكلم مع حد | Question | Khaleeji | 195 |
أكبر منه، كان لازم يقنعه. واحد صاحبه، يا عزيزي، كان بيتكلم إن هو دايمًا يخش أي مكان، يشوف مين الكبير هنا، وبشخصيته و"كاريزمته" يسحره ويقنعه بنفسه، بسم الله، ما شاء الله، بَلَف "ترامب" في رُبعاية! قدرات زي دي، هتخلّي "سام" يتخلّى عن دراسة الكمبيوتر في جامعة "ستانفورد"، ويقدّم على أكبر | Statement | Khaleeji | 211 |
معسكر تدريبي للـStratups في العالم، الـY Combinator، YC. "سام"، يا عزيزي، وقتها، هيبقى عنده 19 سنة، وهيبقى مميز وسط دُفعته، هيبقى، يا عزيزي، معاه ناس مهمة جدًا ومؤثرة جدًا، منهم، يا عزيزي، اللي عمل "تويتش"، ومنهم اللي عمل "ريديت". "سام"، يا عزيزي، هيعرف يبهر الشخص الصح، وهو "بول جراهام"، رئيس | Statement | Masri | 221 |
YC شخصيًا، "بول جراهام"، يا عزيزي، هيحكي عن لقائهم مع بعض، إنه حس إن هو أمام "بيل جيتس" لمّا كان عنده 19 سنة، من كتر عبقريته، من كتر ذكائه و"كاريزمته"، وصف، يا عزيزي، قدراته الإقناعية بإنه بيقول إن انت لو نزّلت "سام" على جزيرة، جزيرة لآكلي لحوم البشر، ورجعت بعد | Statement | Iraqi | 196 |
5 سنين، هتلاقيه بقى المَلِك بتاعهم، ولو عايز، ممكن يخلّي الجزيرة Vegetarians! "سام"، يا عزيزي، وقتها هيأسس حاجة اسمها Loopt، تطبيق بيستخدم الـGPS، ويوريك الأماكن المهمة اللي حواليك، ولو حد في أصحابك فيها، دي خاصية يمكن تكون موجودة على "سناب تشات" دلوقتي، لكن في أوائل الألفية، دا كان اختراع، وعشان | Statement | Masri | 209 |
ينتشر، كان لازم "سام" يتفقله مع شركة اتصالات، عشان تنزّل التطبيق دا على الـ"موبايلات"، وإلا هيفلّس! وقتها، يا عزيزي، عرف إن شركة اسمها "بوست موبايل"، عايزة توفّر الـGPS لعملائها، بس خلاص، كانوا هيتعاقدوا مع شركة تانية، وقتها، يا عزيزي، هيركب الطيارة، ويطلع لمقر "بوست" في "كاليفورينا"، ويقولّهم: "ادوني بس 10 | Statement | Khaleeji | 231 |
دقايق، Ten Minutes Only!" وبالفعل، يا عزيزي، الشاب اللي ما كمّلش 20 سنة دا، هيقنعهم في دقايق بالصفقة، وLoopt هتنجو من الانهيار. هيفضل، يا عزيزي، الموضوع ماشي كدا، لحد ما "سام" بيبيع الشركة بـ5 مليون دولار. "ياه يا ! الله! قصة نجاح ملهمة!" للأسف، يا عزيزي، أهوج وعَجول! 5 مليون | Statement | Khaleeji | 196 |
دا ولا حاجة، في "وادي السيليكون"، دا فشل ذريع! بس، الحقيقة، هذه المغامرة خلّته يكسب نفوذ وعلاقات، كسب ناس مهمة، يمكن أهمهم كان "بيتر تيل"، واحد من مؤسسي "بايبال"، اللي استثمر معاه، وطبعًا، "بول جراهام" رئيس YC اللي اقتنع بشخصيته، لدرجة، يا عزيزي، في 2014 لمّا "بول جراهام" يقرر إنه | Statement | Iraqi | 210 |
يسيب منصبه في YC، هيفاجئ الـ"سيليكون فالي" كلها إن الشخص المختار إنه يمسك YC بداله هو "سام ألتمان"، خبر صعب! YC يا عزيزي، كانت في مركز الـ"سيليكون فالي"، و"سام ألتمان" هو زعيمها، وهو عنده كام؟ 28 سنة. دي واحدة من أهم حضانات الـStartups في العالم. لحد هنا، يا عزيزي، احنا | Question | Masri | 192 |
أمام Profile شخص استثنائي، ما كمّلش 30 سنة، وبقى رئيس مؤسسة عملاقة ومهمة. هيلاقي، يا عزيزي، كام نحتاية على جنب، لحد ما جه المشروع الكبير سنة 2015. في 2015، يا عزيزي، "إيلون ماسك" كان مرعوب من الـAI، عمّال يقول للناس في كل حتة: "يا جماعة، الـAI دا هيموّتنا كبشر! هينهينا!" | Statement | Khaleeji | 191 |
كبير الـAI وقتها كان "جوجل"، اللي عملوا شركة لوحدها اسمها Google Brain، وكانوا وقتها بيشتروا أهم الشركات اللي لها علاقة بالـAI، أهمها شركة DeepMind، اللي مؤسسها "ديميس هاسابيس". "ماسك"، يا عزيزي، كان خايف الـAI يخرج عن السيطرة، وهو كان صديق وقتها لـ"لاري بيدج"، واحد من مؤسسي "جوجل"، دُول، يا عزيزي، | Statement | Iraqi | 212 |
كانوا أصدقاء، ولكن حرب التصريحات اللي حصلت ما بينهم، خسّرتهم بعض. "ماسك"، يا عزيزي، هيعبّر عن قلقه بتصريحات مخيفة، هيقول إن لو فيه AI خارق، اتكلف بحاجة بسيطة، زي إن هو مثلًا يلغي كل "إيميلات" الـSpam، ممكن ببساطة شديدة، يقرر إن هو يتخلص من البشر، لأن البشر مصدر الـSpam. "لاري | Statement | Khaleeji | 206 |
بيدج"، يا عزيزي، لمّا سمع الكلام دا، اعتبره كلام فارغ، الـAI وقتها يا دوبك يعرف يفرّق ما بين صورة كلب وCupcake! الحقيقة، يا عزيزي، إن كل دا هيتغير سنة 2015، بدخول "سام ألتمان" في الصورة. في حفلة عشا في أحد الفنادق في "سيليكون فالي"، بيتقابل، يا عزيزي، في هذا العشاء | Statement | Khaleeji | 185 |
"ماسك" و"سام ألتمان"، وواحد اسمه "إيليا ساتسكيفر"... دا واحد عبقري، يا عزيزي، واحد من أهم مؤسسين OpenAI، ومعاهم برضه، "جريج بروكمان"، مهندس مهم في شركة "سترايك"، الـ4، يا عزيزي، هيقعدوا مع بعض، وكل واحد يتكلم عن خوفه من الـAI. هيبصوا، يا عزيزي، لبعض، ويكتشفوا إن هما معاهم المقادير المطلوبة لطبخة | Statement | Iraqi | 223 |
عبقرية، أولًا، عندنا مهارات "إيليا" الخارقة في الـAI، خبرة "جريج" في إدارة الشركات، و"سام ألتمان"، اللي هيقدر ينسق ويقود، وفلوس "ماسك"، هنا، يا عزيزي، بيتولد كيان بيتعهد "ماسك" بتمويله بميزانية بسيطة. - "كام يا ؟" - مليار دولار. وكمان، هو اللي بيقترح الاسم، Open AI، معناها، يا عزيزي، إنها هتبقى | Question | Masri | 211 |
عكس "جوجل"، منظمة مفتوحة المصدر، وغير هادفة للربح، هدفها بس تبني AI آمن يفيد البشرية، وافتكر دا. "إيليا"، يا عزيزي، وقتها هيقول: "رؤيتنا الأساسية هتكون إن احنا نبني ذكاء اصطناعي عام، AGI، هيخلّي الآلة توصل لمستويات الذكاء البشري، AI بيفكر بجد، بيحل مسائل معقدة، وينتج موسيقى وأدب، ويسوق عربيات." أداء | Statement | Khaleeji | 228 |
هيوصفه الخبراء بإنه آخر اختراع للبشرية، The Last Invention، ما عُدناش هنحتاج نخترع حاجة بعده، هو هيقعد يفكر وشغّال مع نفسه! الآلات بعد كدا هتبدأ هي كمان اللي تحسّن من نفسها، | Statement | Masri | 122 |
لحد ما توصل للـASI، Artificial Superintelligence. على حسب كلام "إيليا"، الـAGI وقتها هيبقى قفزة عملاقة للبشرية، هتحل كل مشاكلنا، البطالة والمرض والفقر. "الله يا ! أيوة بقى، كفاية شقا! خلّي الـAI يحلّلي واجباتي ويملالي !" للأسف، يا عزيزي، مضطر أبوّظ فرحتك! على حسب خبراء، الـAGI برضه هيشكّل خطر على البشر، | Statement | Khaleeji | 208 |
مش شرط يعني عشان AI، وغيران من البشر وعايز يأذيهم وكدا، زي ما بيحصل في أفلام الخيال العلمي، هو بس يعني، ممكن ما يبقاش محتاجلنا. "معلش يا ، أنا عندي سؤال، ليه الناس قلقانة من الـAI بهذا الشكل، وقاعدين مع بعض كداهو، هما اللي شغالين عشان يطوروه، وحاطين مليار دولار؟!" | Question | Masri | 190 |
ببساطة، يا عزيزي، عشان دا المنطق بتاع "سيليكون فالي"، "إن احنا نوصل لهذه التكنولوجيا أحسن من إن أي حد تاني يوصلّها. لأن احنا كويسين، الناس التانية وحشين!" دا المنطق بتاع أي حد في العالم، وبالأخص، في "سيليكون فالي"، يا عزيزي. دا غير طبعًا، يا عزيزي، إن دا سباق عالمي، "بوتين" | Statement | Iraqi | 200 |
نفسه قال إن اللي هيكسب سباق الـAI، هو اللي هيحكم العالم. الحقيقة، يا عزيزي، إن دُول ليسوا أبطال، مش Avengers يعني، دُول كانوا مبرمجين، مجموعة من المبرمجين بيتجمّعوا في شقة "جريج"، يقعدوا على الكَنَب، فاكرين نفسهم هينقذوا البشرية، كل إنجازاتهم وقتها كان إن هما يعملوا ذراع آلي قادر يحل مكعب | Statement | Masri | 211 |
"روبيك"، أو Robot يلعب Video Games، وينافس لاعيبة تانية، كان فيه فجوة، يا عزيزي، بين الخيال اللي عايزين يوصلوله والواقع. ولكن كمان سنتين، بيظهر عنصر يغيّر المعادلة ويسدّ الفجوة، | Statement | Masri | 121 |
سنة 2017، مجموعة باحثين، يا عزيزي، في "جوجل" نشروا ورقة، بيقدّموا فيها، يا عزيزي، نوع AI جديد، الـTransformer، أو "المحوّل"، زمان، يا عزيزي، أنظمة الـAI كانت محتاجة بيانات محددة، كل معلومة لازم تتصنف، دا صح، دا غلط، دا Spam، دا مش Spam، لكن المحوّل، يا عزيزي، سمح للـAI إن هو | Statement | Iraqi | 197 |
يستقبل بيانات مش مصنفة، ويعلّم نفسه بنفسه. تخيل، يا عزيزي، إن الـAI دا طفل عايز تعلّمه القراية، زمان، كنت تجيبله مدرّس يلقّنه، "دي، يا حبيبي، تفاحة، دي، يا حبيبي، موزة، دي قطة." ولكن بقى مع الـTransformers، انت بتاخده مكتبة يلف فيها بنفسه، ويطلع من هنا، وهو بيعرف يقرا ويكتب. "إيليا"، | Statement | Masri | 213 |
يا عزيزي، أول ما شاف هذا البحث المستقبل نوّر قُدّامه، وحس إن التقدم الحقيقي اللي ممكن يحصل في الـAI هييجي لمّا نغذّيه ببيانات أكتر، وبدأت، يا عزيزي، OpenAI تشتغل على المحوّل، | Statement | Khaleeji | 122 |
وعملوا، يا عزيزي، نماذج اسمها... | Statement | Masri | 26 |
اللي هو إيه يا عزيزي؟ بدأوا، يا عزيزي، يشوفوا أداء المحوّل مع الكلام المكتوب، لأنهم ببساطة بقوا يقدروا يحطوا للنموذج كُتُب ونصوص ومقالات. مع الوقت، يا عزيزي، النماذج بتاعة OpenAI بقت أحسن وأحسن في كتابة النصوص، الـGPT دي كانت مدهشة، لأنها كانت عامة جدًا، تقدر تسألها عن أي حاجة، وتدّيك | Question | Masri | 213 |
إجابات كويسة، لأنها اتمرنت تقريبًا على كل النصوص المتاحة للبشر. الموضوع، يا عزيزي، تقدم جدًا لدرجة إن هما لمّا وصلوا لنموذج GPT 2، بدأوا يقلقوا، وقرروا في الأول إنهم مش هيفتحوه للناس، كانوا خايفين لحد يستخدمه غلط، والموضوع يبدأ يخرج عن السيطرة. الخطوة دي، يا عزيزي، أثارت جدل كبير. "ليه | Statement | Masri | 220 |
يا ؟! دا إنجاز المفروض يحتفلوا بيه!" آه، يا عزيزي، بس هما كدا بيناقضوا نفسهم، في البداية، "سام" قال شغلهم هيكون مفتوح المصدر ومتاح للكل، تقوموا أول ما المَكَنة تطلّع قماش، تحتكروا التكنولوجيا؟! الشركة، يا عزيزي، بدأ يحصل فيها تحوّل، تتراجع عن الكلام اللي قالته قبل كدا، و"سام" في تصريحاته | Question | Khaleeji | 215 |
بدأ يغيّر شوية في معنى الانفتاح اللي موجود في اسم الشركة، Open، وإن الكل، آه، يقدر يستخدم الـAI بعد ما يتبني، لكن عادي إن ما يفتحوش النماذج بتاعتهم للكل. التناقض دا، يا عزيزي، هيكون له عواقب كبيرة، وقعدة المؤسسين الـ4 اللي بدأوا هذا الحلم هتبدأ تتفكك! في سنة 2018، بيسيب | Statement | Khaleeji | 198 |
"ماسك" OpenAI، وبياخد، يا عزيزي، فلوسه، اللي هما تقريبًا مليار دولار، وبعدها، بيرفع قضية على "سام ألتمان" وOpenAI، لمخالفتهم هذا الاتفاق، الشركة اللي بيعملوها مش شركة مفتوحة المصدر. "كتّر خيره يا دا، كان بيحاول يحافظ على الأهداف السامية للشركة." يا عزيزي، الموضوع ليس له علاقة بالأهداف ولا بـ"سامية"! الموضوع، حقيقة | Statement | Khaleeji | 221 |
الأمر، كما هو أي شيء تقريبًا، صراع على السُلطة، "ماسك" في 2018 كان حابب إن هو يسيطر على الشركة، وعرض إنه ياخدها تحت إدارة "تسلا"، ويبقى هو الـCEO، وعلى هذا الأساس، ياخد أغلبية الأسهم، وإلا هيمشي. "جريج" و"إيليا"، يا عزيزي، كانوا قلقانين جدًا من "ماسك"، لأنهم عارفين إن "ماسك" بيحب | Statement | Khaleeji | 206 |
التحكم والسيطرة، بس في نفس الوقت، "ماسك" مصدر التمويل الرئيسي للشركة، دُول مليار دولار، هنا، يا عزيزي، كان قُدّامهم خيارين، يوافقوا على الكلام اللي بيقوله "ماسك" دا، ويبقى كدا معاهم، على الأقل، الفلوس، أو يرفضوا ويخسروا التمويل، ويروّحوا يقعدوا في بيتهم. هنا، يا عزيزي، بيحسم الموضوع البطل الرابع، عاشق الرياضة | Statement | Masri | 224 |
وPrince الإقناع، "سام ألتمان"، "سام ألتمان"، يا عزيزي، بيخش بقلب جامد، ويقول: " مش هيتحكم في الشركة، وأنا اللي هأجيبلكم التمويل. أنا اللي هأقنع." "ماسك"، يا عزيزي، بيسيب الشركة، وبيفضل أبطالنا الـ3، وبالأدق، بطل واحد، وصل للقمة وبدأ يتحكم في كل حاجة، "سام"، يا عزيزي، أصبح الـCEO وقُدّامه تحدي مرعب، | Statement | Masri | 220 |
OpenAI محتاجة Computing Power، محتاجة قوة حوسبة كبيرة، ودا، يا عزيزي، بفلوس، عشان تقدر تمرن نماذج الـAI بتاعتها. طبعًا، يا عزيزي، "سام" حاول يجمّع فلوس، ولكنه لم ينجح، لأن OpenAI غير ربحية، ما حدش هيدّيك تبرعات! وقال وقتها: "إن احنا لو كنا منظمة ربحية، كان زماننا عرفنا نجيب مستثمرين." "سام"، | Statement | Khaleeji | 210 |
يا عزيزي، بيقرر إن: "احنا نعمل حاجة في النُص." بيعمل، يا عزيزي، كيان ربحي تحت مظلة المنظمة، بحيث إن هو يقدر يجيب استثمار، ويقدر يدّي لموظفينه أسهم، بس هناك هنا، "تريكّة"، فيه شرط لازم يتحط، وهو إن أرباح المستثمرين هتبقى محدودة، 100 ضِعف Maximum لحجم الاستثمار. بصراحة، يا عزيزي، دا | Statement | Masri | 209 |
خيال، انت، يا عزيزي، لو استثمرت في "جوجل" بدري شوية، كان زمانك هتكسب 20 ضِعف، فلمّا تحط هنا 100 ضِعف للاستثمار، فدا معناه إن ما فيش Limit، يعني ببساطة، بعض المحللين شايفين إن OpenAI من هذا القرار لم تعُد Non Profit. وفي سنة 2019، "سام ألتمان" بيعمل صفقة كبيرة، بيحصل، | Statement | Khaleeji | 185 |
يا عزيزي، على تمويل من "مايكروسوفت" بمليار دولار، "المليار دولار اللي كنا هناخده من ، هناخده من ." "مايكروسوفت"، يا عزيزي، كانت عملاق، عملاق حوسبة، يقدر يدّينا حوسبة ويساعدنا، وOpenAI تقدر تعتمد على دا. وهنا، يا عزيزي، OpenAI اللي نشأت عشان تبقى قوة تواجه شركات التكنولوجيا العملاقة، الشركات المقفولة، أصبحت | Statement | Khaleeji | 216 |
بهذه الصفقة ذراع من أذرعة "مايكروسوفت"، شركة تقنية كبيرة. طبعًا، يا عزيزي، بهذه الصفقة، اتباعت مبادئ الشركة، ولكن هذه الصفقة اللي خلّتنا النهاردة نعرف عن OpenAI، لأن، يا عزيزي، في أواخر 2022، OpenAI بتطلق ChatGPT، الـAI Model اللي بيوصل لـ100 مليون مستخدم في شهرين بس، "تيك توك"، يا عزيزي، وصل | Statement | Masri | 212 |
للرقم دا بعد 9 شهور، و"إنستجرام" وصلّه بعد سنتين ونُص. شهرة "ألتمان" بتزيد أكتر، والـAI بيخرج من جدران شركات التقنية، وبيعمل جدل كبير، من كام سنة بس، مهاويس التكنولوجيا وناس بحجم "ماسك"، قالوا سيناريوهات تخوّف، شَبَه الخيال العلمي، وقتها، الـAI كان بدائي. ولكن دلوقتي، بتطور الـAI الملموس بمُنتَج زي ChatGPT، | Statement | Iraqi | 226 |
المخاوف دي خرجت من أحاديث الـ"نيردات"، ووصلت للناس كلها. الباحث "تشوا تشو يوان" كان مقتنع إن نهاية العالم جاية جاية، بسبب هذا الـAI، لدرجة، يا عزيزي، إن هو بيقول إنه ما فتحش حساب للتقاعد، يعني، مش عامل حسابه على المعاش، عشان الفلوس يا إما مش هيبقى ليها قيمة لمّا نوصل | Statement | Masri | 194 |
لسن المعاش، أو احنا هنكون ميتين. هو يبدو إن هو متفائل شوية! "تشوا" دا، يا عزيزي، كان بيعمل دكتوراه في الرياضيات، وسابها، راح اشتغل في منظمات مهتمة بازاي نحافظ على الأمان من الـAI. طبعًا، يا عزيزي، ناس كتير بتعتبر إن دي "أفوَرة"، مثلًا، حد زي "إميلي بيندر"، المتخصصة في لغويات | Statement | Levantine | 203 |
الكمبيوتر، اعتبرت إن الناس اللي بتخاف من الـAI مجرد عندهم هوس مَرَضي، هوس بيخلّينا ننسى مشاكل التكنولوجيا الحقيقية، المشاكل في استغلال العمال وسرقة البيانات الشخصية. "إميلي" بتقول: "الهوس بنهاية العالم دا هو بذاته نوع من أنواع الدعاية للـAI." ليه؟ لأن فكرة الـAI الخارق اللي هيدمر الإنسانية، فكرة مثيرة للمستثمرين والمست... | Question | Iraqi | 228 |
واللي بيبيعوا. حاسسهم طبعًا، يا عزيزي، وجهتين نظر بُعاد عن بعض، صح؟ خلّيني أقولّك إن الجدال دا وجهتين النظر بتوعه هما صورة وحياة لشخصية "سام ألتمان"، الحقيقة، يا عزيزي، إن "سام" كان مع الاتنين في هذا الجدل، بس على حسب انت جيتله سنة كام. سنة 2015، في بداية الشركة، "سام | Question | Khaleeji | 197 |
ألتمان" كتب: "الـAI المتقدم هو أكبر تهديد لاستمرار البشرية." لدرجة، يا عزيزي، إنه في بعض حواراته قال إن هو بيجهّز نفسه لنهاية العالم، وبيخزن أسلحة ودهب ومواد تموينية، وبيقول كمان إن هو عنده حتة أرض، يقدر يروحها، لو العالم اتدمر. ولكن بعد ما الشركة كبرت والبلية لعبت، ووصلنا لذكاء صناعي | Statement | Khaleeji | 204 |
حقيقي، مش بتاع زمان، بطّل يتكلم خالص عن خطر الـAI، ولمّا صحفي سأله عن الحاجات اللي بيخزنها دي، قلب الموضوع هزار، وقال إن هو بيعمل كدا للتسلية. من ساعتها، يا عزيزي، بيتجنب ذِكر هذه الأشياء. "سام" القديم كان بيقول إن الـAI خطير وممكن يخلّي ناس كتير تفقد شغلها، | Statement | Masri | 190 |
لكن "سام" الجديد هيكون عنده حل، وبرضه بالـAI، دي طريقة لتوزيع فلوس على الناس، كل واحد ياخد فلوس بانتظام، من غير شغل إجباري، وبكدا، نقضي على الفقر، ونعوّض فقدان الوظايف، ونحقق المساواة في العالم. "الله يا ! حلوة الفكرة دي! الراجل دا محترم! حلو إن أنا أقعد في البيت، ما | Statement | Iraqi | 192 |
أعملش أي حاجة، والذكاء الاصطناعي هو اللي يصرف عليا." دي، يا عزيزي، لم تكن فكرة نظرية، سنة 2016، لمّا "سام" أدار Y Combinator، بدأ دراسة عن الدخل الأساسي في "أوكلاند"، هو اللي موّلها، وفيها طبّق هذه الفكرة، الدراسة دي، يا عزيزي، ادّت لـ1000 واحد 1000 دولار شهريًا، المشروع دا، يا | Statement | Masri | 197 |
عزيزي، فضل مكمّل معاه في OpenAI، بدأ كمان مشروع عملة رقمية اسمها World Coin، بيستخدم أجهزة تمسح بصمة عين الشخص، وتسجله في قاعدة بياناتها، مقابل عملة رقمية، والهدف، يا عزيزي، توزيع دخل أساسي شامل لكل هؤلاء الناس، "من خلال السجلات بتاعة بصمة العين، هنعمل كدا." "يا سلام يا ! عينيا!" | Statement | Masri | 197 |
"يعني، أنا هأعمل تكنولوجيا AI تتسبب في بطالة، بس حلكم عندي، دخل شهري ثابت للجميع." فكرة، يا عزيزي، تبدو مثالية، ولكن السؤال مهم: مين هيحكم هذا النظام كله؟ هل "سام" وشركته؟ والسؤال التاني: إيه اللي يخلّينا كبشرية ضعيفة في حالتنا دي نثق في شخص غيّر رأيه كذا مرة؟ "بصراحة، يا | Question | Khaleeji | 207 |
، أنا حاسس إن هناك تحامل، لأن هو أسس شركة مليارية، وانت ما أسستش حاجة! إيه المشكلة يعني إنه كان عنده آراء، ورجع عنها؟ ما كلنا عندنا آراء، ورجعنا عنها، أني مثلًا كنت شايف إن المرأة المفروض تشتغل." إيه؟! الله يخرب بيتك يا عزيزي! "ما ما ما... غيّرت الفكرة دي!" | Question | Khaleeji | 191 |
إيه؟! نرجع لموضوعنا، يا عزيزي، أرجوك! "أنا قصدي يا يعني إن الراجل عمل مشروع مهم جدًا، احنا بنستفيده بيه النهاردة في شغلنا، وإن شاء الله، المشروع دا يبدّل شغلنا، فنبقى قاعدين بقى في بيوتنا، ويصرف علينا. الراجل متعاطف يعني، ما تبقاش قاسي عليه! ولّا عشان هو عنده شَعر؟!" أستغفر الله | Question | Masri | 211 |
العظيم يا رب! للأسف، يا عزيزي، من ناحية التعاطف، بعض الصحفيين بيحكوا قصة بتبين إن "سام" مش قادر حتى يتعاطف مع أقرب الناس ليه، "سام ألتمان"، وإخواته الاتنين "ماكس" و"جاك"، اشتغلوا في التكنولوجيا والاستثمار، وسكنوا سوا في "سان فرانسيسكو"، ولكن كان هناك فرد في العيلة مختلف، بيعوم عكس التيار، الأخت | Statement | Masri | 213 |
"آني". "آني"، يا عزيزي، اتجهت لدراسة الطب، ثم الكوميديا واليوجا، "آني"، يا عزيزي، كان عندها دعم كبير من أبوها، رغم ضغوط أمها، عشان تبقى زي إخواتها. ولكن، يا عزيزي، بموت الأب سنة 2018، "آني" انهارت، وبدأت "آني" تعاني، مشاكل مادية ومشاكل صحية ومشاكل نفسية! وقتها، يا عزيزي، طلبت فلوس من | Statement | Khaleeji | 223 |
أهلها، عشان الإيجار والأكل، أمها رفضت، و"سام" قال إنه لازم يرفض، عشان يرضي أمه، وقال إنه عشان يدّيها فلوس، لازم يبقى بشروط، لازم تاخد أدوية مضادة للاكتئاب، وتعرض كشف حسابها البنكي، وتسمح لـ"سام" وأمها إن هما يحضروا جلسات الـTherapy بتاعتها. "آني"، يا عزيزي، رفضت، وقالت: "دي محاولة للسيطرة، مش محاولة | Statement | Masri | 227 |
للمساعدة!" واضطرت، يا عزيزي، إن هي تبيع العفش بتاعها، وتصبح عاملة بالجنس، عشان تقدر توفر الإيجار، لأن وضعها، بتعبيرها، كان وضع يائس! وحتى، يا عزيزي، "سام" لمّا عرض يشتريلها بيت، كانت، على حسب كلامها هي، الشروط مذلة، فرفضت. "سام"، يا عزيزي، بيقول إن في المستقبل وبتكنولوجيا الـAI بتاعة شركته، مش | Statement | Masri | 221 |
هيبقى فيه فقر، كل واحد هيلبي احتياجاته الأساسية، زي السكن والأكل. الصحفية اللي حكت هذه القصة بتسأل سؤال: "هو فين أخته من هذا الكلام؟! ازاي أخت مليادير، مَلِك الـAI، مش لاقية لا أكل ولا سكن؟!" في عز الوقت اللي كان "سام" شهرته بتزيد وثروته بتكبر في 2023، بعد النجاح الساحق | Question | Masri | 191 |
اللي عمله ChatGPT! "بصراحة، يا ، أنا حاسس إن دي أمور شخصية! وقد يكون هناك أبعاد، احنا مش ملمّين بيها، كون إن احنا مش صحاب العيلة." بصراحة، يا عزيزي، أتفق معاك، وعندك حق، وأنا آسف إن لتّيت معاك، ولكن انت عارف، أنا بأحب النميمة جدًا! "طب يا ، لو سمحت، | Statement | Masri | 189 |
حِب النميمة، ولكن حِب عملك أكتر، والتزم بيه، وخُده بجدية!" خلاص بقى يا عم، انت هتقعد تهزأني؟! "أيوة يا ، أهزأك لأن انت أخطأت. انت ما بتسيبش أمي لمّا بأغلط!" ماشي يا عزيزي، بس أنا مش هأسكت، لسة هناك أدلة تانية من رفقائه في العمل. الحقيقة، يا عزيزي، إن أينعم | Question | Masri | 196 |
دا كانت مشاكل شخصية، مشاكل عائلية، ولكن بعض زملائه في العمل بيشتكوا من حاجة مشابهة. سنة 2021، "داريو أمودي"، الرئيس الحالي لشركة "أنثروبيك"، إحدى المنافسين لـOpen AI، كان نائب رئيس الأبحاث في Open AI، واستقال مع 6 من زمايله في الشركة، عشان يأسسوا شركة "أنثروبيك"، كان هدف هذه الشركة إن | Statement | Masri | 204 |
هما يعملوا AI آمن، ببساطة، لأن الـAI بتاع OpenAI لا بقى آمن، ولا بقى Open! "داريو"، يا عزيزي، بيقول في أحد الـ"بودكساتات" تصريح مرعب: "لو الـAI حَب يدمّر العالم، ما حدش هيعرف يوقّفه، حتى احنا اللي عاملينه." تفتكر، يا عزيزي، مين فيهم كلامه صح، OpenAI، ولّا "أنثروبيك"؟ في 2023، في | Question | Masri | 201 |
عز قوة "سام"، كان بيحكم شركته مجلس إدارة قوي، يقدر يمشّيه ويقدر يحكم الشركة بنفسه، أو حتى يحل الشركة كلها، ضمن هذا المجلس، كانت هناك "هيلين تونر"، باحثة في مجال الـAI، الست دي هتشارك في أكتوبر 2023 بتأليف ورقة بحثية عن شركات الـAI، بتقارن فيها OpenAI بشركة "أنثروبيك"، وبتتكلم، يا | Statement | Masri | 203 |
عزيزي، عن OpenAI بشكل سلبي، بتقول إن "أنثروبيك" أكثر أمانًا. "سام"، يا عزيزي، بيعرف عن الكلام دا، ما بيعجبهوش، وبيناقش أعضاء المجلس، عشان يطردوا "هيلين"، على حسب كلام "هيلين"، "سام" كان بيكذب على الأعضاء عشان يمشّيها. بيفضل، يا عزيزي، "سام" يتكلم مع الناس، بحيث إن هما يقدروا يطردوا "هيلين"، المفاجأة، | Statement | Khaleeji | 222 |
يا عزيزي، اللي بتحصل، إن الأعضاء بيطردوا "سام". "إيه؟! رئيس الشركة يا ؟! بيطردوه؟!" على حسب، يا عزيزي، كلام "هيلين"، "سام" كان بيخفي معلومات، وأحيانًا بيكذب عليهم، على مجلس الإدارة بتاع شركة OpenAI، دا صعّب عليهم، يا عزيزي، كمجلس أمناء هذه الشركة، اللي المفروض إنها بتمثّل الإنسانية، هي بتحافظ على | Question | Iraqi | 221 |
الإنسانية. يعني، دا مجلس الأمناء، اللي وظيفته في هذه الشركة، كون إنها شركة غير هادفة للربح، إنها تاخد قرارات في مصلحة الإنسانية، Humanity، دوّر فيها، يا عزيزي، هتلاقيها بجد. عشان كدا، مجلس الإدارة دا عزل "سام"، عشان طموحاته المخيفة، وعشان، على حسب كلامهم، عدم صدقه. بيتبلّغ، يا عزيزي، "سام" بعزله | Statement | Khaleeji | 212 |
من وظيفته، بمكالمة Online في نوفمبر 2023، بيحضرها، يا عزيزي، 4 من أعضاء مجلس إدارة OpenAI، منهم، يا عزيزي، "هيلين"، اللي اتكلمنا عنها، ومين؟ "إيليا"، المؤسس. بيحصل، يا عزيزي، هذا الاجتماع في غياب "جريج بروكمان"، زميل "سام" وأقرب حلفائه. بعدها على طول، يا عزيزي، "إيليا" بيكلم "جريج"، وبيبلّغه هو كمان | Question | Khaleeji | 223 |
إن هما شالوه من مجلس الإدارة، انقلاب! OpenAI، يا عزيزي، بعدها، بتنشر بيان بعزل "سام"، لأنه ما كانش صريح معاهم، وإن ما عادش عندهم ثقة في قيادته لـOpenAI. "يا نهار أسود يا ! دا غدروا بالراجل!" بمجرد، يا عزيزي، عزل "سام ألتمان"، الدنيا بتتقلب في الشركة وعلى الـ"سوشيال ميديا" ومواقع | Statement | Khaleeji | 199 |
الأخبار، "مايكروسوفت" بتصوّت: "احنا مستثمرين على أساس إن الراجل دا موجود!" على مدار، يا عزيزي، 5 أيام، بتنقلب الكفة في صالحه، المستثمرين بيدعموا "سام"، ومعاهم "مايكروسوفت"، المستثمر الأكبر في الشركة، مش بس كدا، يا عزيزي، الموظفين كمان بيدعموا "سام"، وبيضغطوا كمان على مجلس الإدارة، لدرجة إن هما بيجمعوا توقيعات للمطالبة | Statement | Masri | 234 |
بعودة "سام"، وأغرب حاجة، يا عزيزي، إن "إيليا" نفسه، اللي بلّغه بقرار العزل، بيوقّع معاهم، وكتب "تويتة" عن ندمه لمشاركته في عزل "سام"! وقتها، يا عزيزي، بعد هذه الكارثة، مجلس الإدارة هيتغير، و"هيلين" هي اللي هتمشي، و"إيليا" كمان هيخرج من المجلس، و"سام" هيرجع CEO، ومعاه "جريج"، الموظفين، يا عزيزي، بيحتفلوا | Statement | Masri | 228 |
في الشركة. بعد 5 أيام بس، يا عزيزي، "سام" بيرجع على القمة، وبيبقى معاه دعم كامل من المستثمرين ومن الموظفين. بعد، يا عزيزي، هذه العاصفة، بيفضل هناك السؤال، ليه "إيليا" والمجلس قرر إن هو يعزل "سام"؟ هل كان هناك مصلحة؟ ممكن يبقى فيه مصلحة، ممكن يبقوا غيرانين منه، صعب نعرف! | Question | Masri | 202 |
تاني، يا عزيزي، حاجة مهمة، كل هذه القصص فيها قيل وقال، فيها مصالح، وفيها تفاصيل احنا مش عارفينها، ولكن احنا بنحاول نفهم واحد من أهم العقليات في مجال التقنية، واحد معروف جدًا جدًا بقدرته على القيادة، ومعروف جدًا جدًا بقدرته على الإقناع. فالغرض، يا عزيزي، من هذه الحلقة، إن احنا | Statement | Iraqi | 203 |
كبشر قاعدين نحاول نفهمه، من هذه المواقف، هل نقلق منه؟ هل ما نقلقش منه؟ وهل لو ما قلقناش منه، نقلق منه بعد كدا، ولّا لأ؟ لأن مثلًا، حد زي "إيلون ماسك"، كلنا كنا بنحبه، كلنا كنا بنفتخر بإنجازاته، لكن بعد كدا، يا عزيزي، بيبدأ يحصل تحولات، وبالأخص، لمّا بيحصلوا على | Question | Khaleeji | 201 |
قوة كبيرة. لو تفتكر، يا عزيزي، المقولة المشهورة، Power Corrupts، Absolute Power, Absolutely Corrupts! ومهم جدًا جدًا إن احنا كمجتمعات نفهم هؤلاء الناس، ونحاول ناخد As Much حذر منهم As Possible! احنا شُفنا مثلًا، حد زي "سكارليت جوهانسون" بيشتكي من "سام ألتمان"، قالت إن في 2023 "سام ألتمان" عرض عليها | Statement | Iraqi | 186 |
إن هي اللي يبقى صوتها في ChatGPT، زي أثيري كدا، ولكنها رفضت، لكن لمّا نزل صوت ChatGPT، كان بيقال، بعض الناس بتقول، إنه شَبَه صوتها، لدرجة إن أهلها وأصحابها افتكروها هي. مسيرة "سام"، يا عزيزي، مليئة بالتناقضات، الحقيقة، إنها ما بتقفش، بتزدهر، لدرجة إنه هيفكر مرة إنه يترشح لمنصب حاكم | Statement | Khaleeji | 211 |
ولاية "كاليفورنيا"، وجنب رئاسة OpenAI، هيكمّل أبحاث الدخل الأساسي الشامل، غير طبعًا مشروع العملة الرقمية الـWorld Coin، وعنده شركة طاقة نووية، عشان يعمل طاقة للـAI. Profile، يا عزيزي، مخيف، ممكن توصّفه مقولة لأحد معارفه: " عايز يبقى إمبراطور العالم، هدفه السيطرة على العالم." في أواخر يناير 2025، بيظهر DeepSeek، اللي | Statement | Masri | 218 |
بيقدّم نفسه كبديل صيني مفتوح المصدر، بديل لـOpenAI، اللي بقت Closed! مؤسس الشركة "ليانج وينفينج" بيوصف برامج OpenAI بإنها لم تعُد مقدسة ولم تعُد زعيمة. هنا، يا عزيزي، بنشوف Final Scene، أو ذروة تحولات "ألتمان"، لمّا بقت شركته هي العملاق اللي محتكر الـAI، OpenAI، يا عزيزي، بتمتلك 85% من سوق | Statement | Masri | 203 |
الـChat Bots، فدي شركة عملاقة فعلًا! والنهاردة، بقت فيه شركات مفتوحة المصدر بتحاول تهاجمه، زي ما هو كان بيحاول يهاجم "جوجل". سنة، يا عزيزي، 23، "سام" هيقول في تصريح إن أكتر حاجة بتخوفه هي إن العاملين في مجال التكنولوجيا يتسببوا في ضرر للعالم. يمكن دي، يا عزيزي، تبقى أصدق حاجة | Statement | Masri | 201 |
"سام" قالها في حلقتنا، الـAI، يا عزيزي، تكنولوجيا جديدة، بدأت، يا عزيزي، تغيّر حياتنا، ووجهات النظر بخصوصها بقت استقطابية جدًا، ناس تقولّك، هتنقذ البشرية، وناس تقولّك، هتدمر البشرية! كل دي، يا عزيزي، تنبؤات مستقبلية، ولكن الخوف الحقيقي من الحاضر، الخوف الحقيقي، يا عزيزي، أنا بأقولّك، مش من التكنولوجيا نفسها، التكنولوجي... | Statement | Masri | 236 |
وسيلة، Tool، ولكن المشكلة إن القرارات اللي تخص الـAI، مستقبل الـAI، ليست قرارات بناخدها أنا وانت والشعوب، دي قرارات بياخدها مجموعة من الرجال القليلين اللي فوق، ناس ممكن يبقى عندها تاريخ من المراوغة، زي "إيلون ماسك" و"سام ألتمان"، والباقين. "بس يا أنا حاسس إن انت شوية!" خلّيني أقولّك، يا عزيزي، | Statement | Masri | 203 |
إن سنة 2014، بيقدّم مهندس في "جوجل" التماس لـ"البيت الأبيض" لوقف التدهور الوطني، بإحالة كل الموظفين للتقاعد ونقل السُلطة الإدارية كلها لقطاع التكنولوجيا، "سيليكون فالي"، وتعيين "إريك شميدت"، رئيس "جوجل" وقتها، رئيسًا للبلاد. حسب مقال لـ"النيويوركر"، دا مش تصور هزلي ولا مخادع، وإنما بيعبّر عن تصور Neoractionary، توجهات ... | Statement | Masri | 243 |
أوسع بتحكُم عالم التكنولوجيا، الرؤية دي، يا عزيزي، بتتخيل الناس زي "ألتمان" و"ماسك"، يقدروا يديروا العالم بشكل أفضل، ولكن بس انت محتاج تدّيهم القدرة على التحكم الكامل. "بيتر تيل"، يا عزيزي، وهو واحد من الـGodfathers بتوع "سيليكون فالي"، وحَدّ محافظ جدًا يعني، بيقول إن المؤسسين الأكثر كفاءة ديكتاتوريين، يعني، أحسن | Statement | Masri | 228 |
Subsets and Splits
No community queries yet
The top public SQL queries from the community will appear here once available.